CELEX: 32005D0016
Language: et
Date: 2004-12-22 00:00:00
Title: 2005/16/EÜ: Nõukogu otsus, 22. detsember 2004, millega muudetakse otsust 2003/631/EÜ Libeeriat käsitlevate, eriti pakilisel juhul AKV-EÜ partnerluslepingu artikli 96 kohaselt võetavate meetmete kohta

12.1.2005   
            
            
               ET
            
            
               Euroopa Liidu Teataja
            
            
               L 8/12
            
         
      NÕUKOGU OTSUS,
   22. detsember 2004,
   millega muudetakse otsust 2003/631/EÜ Libeeriat käsitlevate, eriti pakilisel juhul AKV-EÜ partnerluslepingu artikli 96 kohaselt võetavate meetmete kohta
   (2005/16/EÜ)
   EUROOPA LIIDU NÕUKOGU,
   võttes arvesse 1. aprillil 2003. aastal jõustunud AKV-EÜ partnerluslepingut, eriti selle artiklit 96,
   võttes arvesse AKV-EÜ partnerluslepingu rakendamiseks võetavaid meetmeid ja järgitavaid menetlusi käsitlevat sisekokkulepet, (1) eriti selle artiklit 3,
   võttes arvesse komisjoni ettepanekut,
   ning arvestades järgmist:
   
               (1)
            
            
               Nõukogu 25. märtsi 2002. aasta otsusega 2002/274/EÜ (millega lõpetatakse AKV-EÜ partnerluslepingu artikli 96 kohaselt peetavad konsultatsioonid Libeeriaga) (2) nähakse ette asjakohaste meetmete võtmine AKV-EÜ partnerluslepingu artikli 96 lõike 2 punktis c ja artikli 97 lõikes 3 määratletud tähenduses.
            
         
               (2)
            
            
               Nõukogu 25. augusti 2003. aasta otsusega 2003/631/EÜ (Libeeriat käsitlevate, eriti pakilisel juhul AKV-EÜ partnerluslepingu artikli 96 kohaselt võetavate meetmete kohta) (3) sätestatakse uute asjakohaste meetmete võtmine AKV-EÜ partnerluslepingu artikli 96 lõike 2 punktis c ja artikli 97 lõikes 3 määratletud tähenduses.
            
         
               (3)
            
            
               Praegune olukord Libeerias ei taga veel demokraatia põhimõtetest, headest valitsemistavadest ning õigusriigi põhimõttest kinnipidamist.
            
         
               (4)
            
            
               Sellest tulenevalt on vaja laiendada otsusega 2003/631/EÜ sätestatud meetmete kehtivusaega ning jätkata intensiivset poliitilist dialoogi Libeeria valitsusega,
            
         ON TEINUD JÄRGMISE OTSUSE:
   Artikkel 1
   Otsuse 2003/631/EÜ artiklis 1 nimetatud meetmed kaotavad kehtivuse 30. juunil 2006. Kõnealune kuupäev ei takista ühegi käesoleva otsusega reguleeritavates rahastamisvahendites sisalduva konkreetse kehtivusaja kohaldamist.
   Käesoleva otsuse lisas esitatud kiri on adresseeritud Libeeria välisministrile.
   Artikkel 2
   Otsusele 2002/274/EÜ lisatud kirja eelnõus esitatud konsultatsioonide tulemused jäävad jõusse.
   Artikkel 3
   Käesolev otsus jõustub selle vastuvõtmise päeval.
   Artikkel 4
   Otsus avaldatakse Euroopa Liidu Teatajas.
   
      Brüssel, 22. detsember 2004
      
         
            Nõukogu nimel
         
         
            eesistuja
         
         C. VEERMAN
         
      
   
   
      (1)  EÜT L 317, 15.12.2000, lk 376.
   
      (2)  EÜT L 96, 13.4.2002, lk 23.
   
      (3)  ELT L 220, 3.9.2003, lk 3.
   
      LISA
      
                  Tema Ekstsellents hr Thomas Nimely Yaya
               
            
                  välisminister
               
            
                  Monrovia
               
            
                  Libeeria
               
            Austatud minister,
      Euroopa Liit teatas Libeeria valitsusele 27. augusti 2003. aasta kirjas nr SGS3/7429 oma kavatsusest osaleda Libeeria rahuprotsessis üldise rahukokkuleppe alusel. Kirjas nähti ühtlasi ette, et Euroopa Liit jälgib hoolikalt poliitilist arengut ja üleminekuaja ümberkorraldusi Teie riigis ning jätkab intensiivset poliitilist dialoogi AKV-EÜ partnerluslepingu artikli 8 ning konsultatsioonide tulemuste alusel, nagu on sätestatud meie 27. märtsi 2002. aasta kirjas nr SGS 272745.
      Libeeria rahvusliku üleminekuvalitsuse ametisseastumisest pärast Accra üldise rahukokkuleppe allkirjastamist augustis 2003 on möödunud rohkem kui aasta. Nüüd on aeg teha kokkuvõte, kuidas üldist rahukokkulepet ning eespool nimetatud konsultatsioonide tulemusi on rakendatud.
      Euroopa Liit märgib praegusel etapil rahuloluga, et riigis on taastunud julgeolek ja rahu ning on kasutusele võetud mõned abinõud, et alustada muudatuste tegemist demokraatia suunas ja reformida avaliku sektori toimimist. Endiselt põhjustab tõsist muret üleminekuvalitsuse ja riigi omandis olevate ettevõtete tegevus riigi rahanduse ja makromajanduse haldamisel ning korruptsiooni kasv. Peale selle on üldise rahukokkuleppe alusel loodud komisjonid tänaseni ebapiisavalt rakendanud oma mandaati valitsemistavade ja aruandluse taseme tõstmiseks. Ka inimõigustega seotud küsimuste käsitlemisele on vaja suuremat tähelepanu pöörata.
      Ülaltoodut arvesse võttes leiab Euroopa Liit, et Libeeria üleminekuvalitsus ei toimi täies ulatuses ning seetõttu ei saa kõiki asjakohaseid meetmeid veel täielikult tühistada. Seda tehakse niipea, kui demokraatlikult valitud ja oma tegevusest aru andev president on ametisse asunud ja valitsus on moodustatud.
      Seetõttu otsustas komisjon pikendada nõukogu 25. augusti 2003. aasta otsuse 2003/631/EÜ kehtivusaega kaheksateistkümne kuu võrra. Selle aja jooksul peaksime jätkama intensiivset poliitilist dialoogi AKV-EÜ partnerluslepingu artikli 8 ning konsultatsioonide tulemuste alusel, nagu on sätestatud meie 27. märtsi 2002. aasta kirjas nr SGS 272745, et pidevalt parandada kinnipidamist inimõigustest ning demokraatia põhimõtetest, õigusriigi põhimõttest ja heast valitsemistavast. Dialoogid toimuvad Euroopa Liidu eesistuja ja Euroopa Komisjoni presidendi tasemel ning arvesse võetakse poolaasta poliitilised aruanded.
      Samal ajal jätkatakse rahuprotsessi ja tulemuskeskse ülemineku raamprogrammi toetamist, tuginedes nõukogu 25. augusti 2003. aasta otsuses 2003/631/EÜ määratletud asjakohastele meetmetele.
      Austusega,
      
         
            Komisjoni nimel
         
      
      
         
            Nõukogu nimel